古代陆上运输只能依靠人力搭畜力，速度緩慢，运量又小，费用搭消耗却大透大透。噶咾大宗货物儕尽量采用水路运输。中国天然形成个大江大河大儕是从西往东横向流动个。但是在黄河流域历经战乱破坏，而长江流域得到开发以后，中国就逐渐形成了经济文化中心在南方，而政治军事中心在北方个局面。为保证南北两大中心个联系，保证南方个赋税搭物资能够源源弗断个运往京城，开辟并维持一条纵贯南北个水路运输干线，对于历代朝廷就变得极其重要，明清两代更在淮安府城（今淮安市淮安区）中心专门设立漕运总督搭下属庞大个机构，负责漕运事宜。在海运搭现代陆路交通兴起以前，京杭大运河个货物运输量一般占到全国个3/4。